ג'ורג' המורי

ג'ורג' המורי (בהונגרית: Hámori György; 1918 – 1990) היה מעצב גרפי ישראלי-אוסטרלי ממוצא יהודי-הונגרי. שנודע בשל עיצובי הבולים שלו בישראל, אוסטרליה ופפואה ניו גיני. וכן כמעצב סמלילים רבים, בהם הסמליל של בנק חבר העמים של אוסטרליה ושטרות כסף של הבנק.

ביוגרפיה
המורי נולד בבודפשט, הונגריה ולמד ציור וגרפיקה בווינה שבאוסטריה. לאחר מלחמת העולם השנייה עלה לישראל והתגורר בתל אביב. צייר עטיפות לספרים, ובשנת 1952 החל לצייר בולים למען דואר ישראל. עד שנת 1956 הונפקו בישראל עשרות בולים שצייר. ידועים בעיקר בולי השבטים שעיצב (1955–1956), כמו גם בול יום העצמאות השביעי.

בשנת 1954 זכה בפרס ראשון בתחרות בין-לאומית של האו"ם לציור בול אונסק"ו, ובהמשך צייר בולים נוספים עבור האו"ם.

בשנת 1956 היגר לאוסטרליה, שם עסק בציור בולים וכן בעבודות גרפיות עבור חברת התעופה קוואנטס, בנקים וחברות נוספות.

נפטר בשנת 1990.

גלריה

קישורים חיצוניים

 ביוגרפיה של ג'ורג' המורי, בתוך רשומה על ספרו "Qantas: Australia's round the world airline: forty years of service 1920–1960" שראה אור לרגל 40 שנות פעילות של חברת התעופה הלאומית האוסטרלית קוואנטס, בקטלוג הספרייה הלאומית של אוסטרליה
 חידה בולאית שנפתרה - מי הוא המעצב של בולי שנים-עשר השבטים משנות ה-50
 George Hamori (1918–>), Re:collection

הערות שוליים

ציירים יהודים הונגרים
ציירים ישראלים
ציירים אוסטרלים
מעצבי בולים
מעצבי בולים ישראלים
ישראלים שהיגרו לאוסטרליה
בודפשט: אישים
ציירים הונגרים
יהדות בודפשט
ישראלים שנולדו ב-1918
אוסטרלים שנולדו ב-1918
ישראלים שנפטרו ב-1990
אוסטרלים שנפטרו ב-1990